Национална гвардейска част на България
Национална гвардейска част на България е представителна част на Българската армия. Има за цел да демонстрира независимостта на България, на държавата и президента. Тя охранява държавния глава и повдига духа на армията и народа. Гвардията е един от символите на българската държава заедно със знамето, химна и герба на Републиката.

История 
През 1879 г. княз Александър I Батенберг създава своята лична гвардия. На 12 юли 1879 г. е осъществен първият официален ескорт на български княз. Днес гвардията се нарича Национална гвардейска част и като структура е съпоставима на армейски полк, но щата ѝ по численост е по-скоро колкото батальон, като за строеви гвардейци е 315 души от който към юли 2011 г. са заети 243 бройки. През 2001 г. Националната гвардейска част е утвърдена като представително военно формирование на Българската армия. Включва войскови единици за отдаване на военни почести и представителен духов оркестър. Националната гвардейска част извършва ритуала „Тържествена смяна на почетния караул пред Президентството“ за първи път на 5 ноември 2003 г. На всеки кръгъл час се сменя караула пред Административната сграда на президента на Република България. Гвардейската униформа е създадена през 1883 г. и включва елементи от националната символика. Оттогава в униформата неизменно присъстват орловото перо на калпака и Александровската звезда. Александровската звезда е част от българския царски орден „Св. Александър“ и се носи върху гвардейския калпак от 1883 г.

Структура 
 Първи гвардейски батальон – строеви
 Втори гвардейски смесен батальон – артилерийско строеви
 Гвардейски представителен духов оркестър
 Представителен ансамбъл на въоръжените сили
 Учебен център за подготовка на военни оркестранти и войници-гвардейци

Униформа

Командири 
 Полковник Ангел Стоянов (1997 – 2002)
 Полковник Крум Александров (2002 – 1 юни 2008)
 Полковник (бриг. ген. от 01.10.2014) Боян Ставрев (1 юни 2008 – 12 декември 2016)
 Бригаден генерал Илко Йорданов (12 декември 2016 – 14 април 2019)
 Полковник Кънчо Иванов (от 14 април 2019)

Вижте също 
 Лейбгвардейски конен полк

Източници

Външни препратки 
 Официален сайт на Националната гвардейска част.
 Национална гвардейска част на сайта на президента на България.

Гвардейски формирования на България
Национални символи на България
София
Основани в България през 1879 година